Document ID: /fineweb-2-swissfilter-quality_10-filterrobots/filtered/01775.jsonl.gz/27

17. november 1989 je pre mnohých krajanov tým najvýznamnejším dňom v novodobej histórii Slovenskej republiky. Dnes si ho pripomíname už po 30-krát.
Pre niekoho staršieho môže znamenať Nežná revolúcia živý zážitok, pre niekoho mladšieho možno iba matnú spomienku a pre tých neskôr narodených už snáď len historickú udalosť, ktorú si pripomíname štátnym sviatkom.
Dnes už ale všetci vieme, že Nežná revolúcia ani z ďaleka nebola rozprávkovým dobrým koncom, ale iba možnosťou sa posunúť dobrým smerom. Smerom k slobode, k pravde a k láske.
Revolúciou sme porazili jeden zločinecký režim, ale boj o spoločenskú a osobnú evolúciu stále zvádzame.
Jedno je však isté. Keď sme dlho za naše problémy mohli pred rokom '89 obviňovať komunistov, a potom pred rokom '93 aj Čechov, dnes sme tu iba sami za seba.
Sme zodpovední za všetko, čo sa v našej krajine deje. Zodpovední za to čo urobíme, ale aj za to čo neurobíme. Každý jeden z nás.
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.